4. การประกอบธุรกิจของแต่ละสายผลิตภัณฑ์

 4.1 ลักษณะผลิตภัณฑ์หรือบริการ

ลักษณะผลิตภัณฑ์

(ลักษณะผลิตภัณฑ์ได้แยกเป็นแต่ละโครงการและได้แสดงรวมไว้ในเอกสารประกอบแนบท้ายหมายเลข
3)

ปัจจัยที่มีผลกระทบต่อโอกาสและข้อจำกัดในการประกอบธุรกิจ

บริษัทฯ ได้ผ่านการรับรองมาตรฐาน ISO 9001:2000 จาก AFAQ & WIT Co., Ltd.
ในเรื่องการบริหารงาน ก่อสร้าง และการบริหารงานขาย
ซึ่งแสดงถึงความมีมาตรฐานในการดําเนินงานและความมีประสิทธิภาพของบุคลากร
ในการดำเนินธุรกิจ ซึ่งในปัจจุบันได้รับการยกระดับมาตรฐานเป็น ISO 9001:2008 ในปี 2553
ซึ่งมีความเข้มงวดในการ ปฎิบัติงานมากขึ้น
บริษัทฯได้ตระหนักถึงคุณภาพในการผลิตผลงานให้เป็นไปตามมาตรฐานสากล
โดยมุ่งเน้นการปฎิบัติงานก่อสร้างให้มีคุณภาพตาม ข้อกำหนด ISO และจัดให้มีทีมบริหารระบบคุณภาพ
จัดให้มีการฝึกอบรม ให้ความรู้ และทักษะ ที่เกี่ยวข้องกับการทำงานให้แก่พนักงาน ผู้รับเหมา
และคนงาน เพื่อเป็นการพัฒนาบุคลากรให้มีคุณภาพ ซึ่งจะส่งผลให้ได้งานที่มีประสิทธิภาพเพิ่มขึ้น

 บ้านจัดสรรต้องมีเงินทุน เพื่อซื้อที่ดินขยายโครงการตลอดเวลา
ที่ดินบางทำเลอาจติดข้อบัญญัติของกรุงเทพมหานคร ข้อบัญญัติผังเมือง ข้อบัญญัติเกี่ยวกับสิ่งแวดล้อม
และข้อบัญญัติเกี่ยวกับการจัดสรรที่ดิน บริษัทฯจึงต้องมีเจ้าหน้าที่เฉพาะทําการศึกษา
และติดตามสถานการณ์อย่างใกล้ชิด เพื่อป้องกันไม่ให้เกิดความผิดพลาดและเสียหาย
จากการปฏิบัติผิดกฎหมาย และระเบียบปฏิบัติต่างๆ ซึ่งเป็นข้อจํากัดในการดําเนินธุรกิจ

 4.2 ตลาด และภาวะการแข่งขัน 

ในปี 2553 ธุรกิจบ้านจัดสรรยังมีการแข่งขันกันค่อนข้างสูง
และยังต้องแข่งขันกับตลาดคอนโดมิเนียมซึ่งเติบโตเพิ่มขึ้นมาก
ตลาดบ้านจัดสรรราคาแพงชะลอตัวลงไปบ้าง แต่บ้านจัดสรรราคาถูก บ้านจัดสรรราคาปานกลาง
ทาวน์เฮ้าส์และทาวน์โฮมมีการเติบโตเพิ่มขึ้น
ผู้จัดสรรรายใหญ่หลายรายได้ปรับแนวทางมาทำตลาดบ้านจัดสรรราคาปานกลาง และทาวน์โฮมระดับ
3 - 5 ล้านบาทมากขึ้น เพราะเป็นตลาดที่มีศักยภาพยังมีความต้องการสูงตลอดปี 2553 ยิ่งอัตรา
ดอกเบี้ยในระบบมีอัตราค่อนข้างต่ำ จึงทำให้ความต้องการในการซื้อที่อยู่อาศัยเพิ่มสูงขึ้นด้วย

ตลาดบ้านจัดสรรระดับราคา 3 - 5 ล้านบาท ต้องแข่งขันกับตลาดที่อยู่อาศัยประเภทอื่น เช่น
ทาวน์โฮม และคอนโดมิเนียมที่อยู่ในเมืองหรืออยู่ใกล้กับแนวเส้นทางรถไฟฟ้าระบบราง
ภาวะการแข่งขันของตลาดที่อยู่อาศัยสำหรับ ผู้มีรายได้ระดับปานกลางในปี 2553
จึงยังมีความรุนแรง และแย่งชิงตลาดกันอย่างมาก ส่วนในปี 2554
สถานการณ์ความผันผวนของเศรษฐกิจโลก ความไม่มั่นคงทางสังคมและการเมืองดูจะเป็นปัจจัยสำคัญ
ที่ทำให้ธุรกิจเติบโตแบบจำกัด ตลาดบ้านจัดสรรอาจจะขยายตัวไม่มากนัก
รัฐบาลต้องสร้างความเชื่อมั่นให้แก่นักลงทุน ผู้บริโภค และนักท่องเที่ยวรวมทั้งต้องเร่งการใช้จ่าย
และเร่งโครงการลงทุนภาครัฐ เช่น โครงการรถไฟฟ้า รถไฟรางคู่ และระบบชลประทานให้
เร็วขึ้น หากทำได้เป็นรูปธรรม เศรษฐกิจของประเทศไทยจะเติบโตแบบยั่งยืนในระยะยาว
โครงการบ้านจัดสรรก็จะเติบโตและขยายตัวตามไปด้วย

(ก) นโยบายและลักษณะตลาดของผลิตภัณฑ์

นโยบายการตลาดของปี 2553

 บริษัทฯมีโครงการที่อยู่ระหว่างการพัฒนาทั้งสิ้น 9 โครงการ คือ โครงการสัมมากรนิมิตใหม่,
โครงการสัมมากรมีนบุรี 1, โครงการสัมมากรมีนบุรี 2 , โครงการสัมมากรรังสิต คลอง 2,
โครงการสัมมากรรังสิต คลอง 7 โครงการสัมมากรนครอินทร์, โครงการสัมมากรราชพฤกษ์ ,
โครงการสัมมากรรามคำแหง และโครงการ Aqua Divina by Sammakorn
ซึ่งเปิดขายเมื่อปลายปี 2553 ตั้งอยู่ที่ซอยรามคำแหง 94 และจะเปิดขายโครงการใหม่ในปี 2554
อีก 1-2 โครงการ

 บริษัทฯมุ่งพัฒนาโครงการให้มีคุณภาพดี เป็นที่พอใจของลูกค้า
โดยเน้นการดูแลทั้งสภาพแวดล้อมสังคม ชุมชน คุณภาพงานก่อสร้าง และการบริการ
นอกจากนี้โครงการใหม่ยังมีแนวคิดการพัฒนา โครงการอย่างชัดเจน มีจุดเด่น
และจุดขายที่แตกต่างจากคู่แข่ง

 บริษัทฯเน้นการพัฒนาโครงการในระดับราคา 3-5 ล้านบาท เป็นหลัก แต่อาจมีบางพื้นที่ที่มี
ศักยภาพสูงจะพัฒนาโครงการในระดับราคาประมาณ 6-10 ล้านบาท

กลยุทธ์การตลาด

 บริษัทฯ ยึดมั่นในนโยบายหลัก คือ
การผลิตสินค้าและบริการที่เน้นการตอบสนองความต้องการและความพึงพอใจของลูกค้าเป็นสำคัญ
โดยไม่เพียงเน้นคุณภาพงานก่อสร้างเท่านั้น แต่ยังเน้นการสร้างสังคม การดูแลสภาพ
แวดล้อมในโครงการ ความปลอดภัย และความสะดวกสบายของสมาชิกในโครงการด้วย

 บริษัทฯเน้นการเลือกทำเลที่มีศักยภาพในการเจริญเติบโตเป็นหลักโดยการจัดซื้อที่ดิน
เพื่อการพัฒนาที่ดินติดถนนใหญ่ การคมนาคมสะดวก ในปัจจุบันแบ่งออกเป็น 3 โซน คือ
โซนทิศตะวันออก ได้แก่ รามคำแหง มีนบุรี และนิมิตใหม่ และ Aqua Divina โซนทิศเหนือ ได้แก่
รังสิตคลอง 2 และรังสิตคลอง 7 โซนทิศตะวันตก ได้แก่ นครอินทร์ และราชพฤกษ์

 ในปี 2553 บริษัทฯได้พัฒนาแนวคิดสำหรับโครงการใหม่ “Aqua Divina by Sammakorn”
โดยให้มี รูปแบบที่ทันสมัย เหมาะสำหรับการใช้ชีวิตในสังคมยุคใหม่มากขึ้น เช่น
เพิ่มระบบไฟฟ้าใต้ดิน ระบบใยแก้วนำแสง ระบบอินเตอร์เน็ตความเร็วสูง ระบบ FTTH ระบบ
VoIP เป็นต้น นอกจากนี้ยังปรับรูปแบบการนำเสนอในสื่อการตลาดต่างๆ
ซึ่งการพัฒนาแนวคิดดังกล่าวจะทำให้บริษัทฯมีภาพลักษณ์ที่ ทันสมัยและเหมาะสมกับยุคสมัยมากขึ้น

การวางแผนการตลาด

 บริษัทฯได้จัดให้มีการเก็บข้อมูลด้านความต้องการ และความพึงพอใจของลูกค้าอย่างต่อเนื่อง
เพื่อนำมาวิเคราะห์และประมวลผล
เพื่อใช้ในการวางแผนการตลาดให้สอดคล้องกับความต้องการของลูกค้า นอกจากบริษัทฯ
จะเน้นเรื่องการเลือกทำเลเป็นสำคัญแล้ว ยังคำนึงถึงการผลิตสินค้าที่มีคุณภาพ ในราคาสมเหตุสมผล
และมีการโฆษณาประชาสัมพันธ์อย่างต่อเนื่อง
รวมถึงการวางแผนจัดการสภาพโครงการและบรรยากาศในโครงการให้ร่มรื่นสวยงาม

ที่ตั้ง

 ในการเลือกทำเลที่ตั้งโครงการนั้นบริษัทฯจะเน้นในทำเลที่มีศักยภาพสูง
มีแนวโน้มเจริญเติบโตในอนาคต โดยดูจากเส้นทางการขยายตัวด้านการคมนาคม
และระบบสาธารณูปโภคพื้นฐาน ซึ่งแต่ละ โครงการของสัมมากร มีจุดเด่นที่ทำเลตั้งอยู่ติดถนนใหญ่
การเดินทางสะดวก ซึ่งการเลือกทำเลที่ดีนี้ถือเป็นกลยุทธ์หลักของบริษัทฯ
ซึ่งในการเลือกทำเลนั้นมีการศึกษาความเป็นไปได้ด้านการขยายตัวของชุมชน ประชากร
ถนนและสิ่งอำนวยความสะดวกต่างๆ ปัจจุบันบริษัทฯมีโครงการอยู่ระหว่างพัฒนาทั้งสิ้น 9 โครงการ
คือ โครงการ Aqua Divina by Sammakorn โครงการสัมมากรรามคำแหง
โครงการสัมมากรมีนบุรี 1 และ 2 โครงการสัมมากรนิมิตใหม่ โครงการสัมมากรรังสิต คลอง 2
โครงการสัมมากรรังสิต คลอง 7 โครงการสัมมากรนครอินทร์ และโครงการสัมมากรราชพฤกษ์

สินค้าที่มีคุณภาพ

 ด้านการพัฒนาคุณภาพของผลิตภัณฑ์ บริษัทฯให้ความสำคัญด้านคุณภาพงานก่อสร้าง มีการดูแลควบคุม
และตรวจสอบงานก่อสร้างให้ได้มาตรฐาน และด้านคุณภาพงานบริการ
คุณภาพของสิ่งแวดล้อมที่ร่มรื่นในโครงการ รวมถึงความปลอดภัย
และคุณภาพของสังคมโดยรวมของโครงการด้วย ซึ่งการพัฒนาคุณภาพสังคมในโครงการนั้น

บริษัทฯ ถือว่าเป็นสิ่งสำคัญเพราะจะเป็นรากฐานการอยู่ร่วมกันช่วยเหลือเกื้อกูลซึ่งกันและกัน
ซึ่งจะทำให้สังคมน่าอยู่ และมีความสุขของทุกคน
โดยบริษัทฯมีกิจกรรมส่งเสริมให้ลูกบ้านในโครงการต่างๆ มีกิจกรรมร่วมกันอย่างสม่ำเสมอ
โดยบริษัทฯมุ่งเน้นการบริการอย่างต่อเนื่อง เพื่อให้ลูกค้าได้รับความพึงพอใจสูงสุด

ราคา

 บริษัทฯใช้กลยุทธ์การตั้งราคาที่ใกล้เคียงกับคู่แข่งโดยเปรียบเทียบในทำเลเดียวกัน
สภาพบรรยากาศ โครงการ ขนาดที่ดิน และพื้นที่ใช้สอย แต่มีความแตกต่างทางด้านแนวคิด
และจุดขาย เป็นลักษณะเฉพาะของแต่ละโครงการซึ่งทำให้ราคาขายแตกต่างจากคู่แข่ง
นอกจากนี้บริษัทฯยังเน้นการบริหารต้นทุน ตั้งแต่ต้นทุนทางการเงิน ต้นทุนค่าที่ดิน
ต้นทุนการพัฒนาโครงการ และต้นทุนการก่อสร้าง ซึ่งการบริหารต้นทุน
ดังกล่าวเป็นการบริหารต้นทุนให้เกิดประสิทธิภาพสูงสุด โดยยึดหลักการคือ
ผลิตสินค้าและบริการที่ได้มาตรฐานตรงตามความต้องการของลูกค้าในราคาที่เหมาะสม
โดยบริษัทฯเน้นการพัฒนาและสร้างบ้านพร้อมที่ดินเพื่อขายแก่ผู้มีรายได้ปานกลางในระดับราคา 3-5
ล้านบาท ขนาดที่ดิน 50-70 ตารางวา ขนาดบ้าน 120-200 ตารางเมตร เป็นหลัก
ซึ่งกลยุทธ์ในการตั้งราคานั้นใช้หลักการตั้งราคาให้ สมเหตุสมผล
ซึ่งแต่ละโครงการจะแตกต่างกันตามทำเลที่ตั้ง ขนาดที่ดิน และขนาดบ้าน

ช่องทางการจำหน่าย

 บริษัทฯเน้นการขายที่สำนักงานขายโครงการเป็นหลัก โดยสร้างบรรยากาศให้อบอุ่นประทับใจ
มีบ้าน ตัวอย่างที่ตกแต่งหรูหรา สวยงาม
ตามสมัยนิยมเพื่อให้ลูกค้าสามารถเข้าใจรายละเอียดของแบบบ้าน ช่วยการตัดสินใจให้ง่ายขึ้น
นอกจากนี้ยังได้ออกบูธในงานบ้าน และคอนโดตามความเหมาะสม
เพื่อนำเสนอโครงการของบริษัทฯให้เป็นที่รู้จักมากขึ้น

การโฆษณา และประชาสัมพันธ์

 ด้านการโฆษณาประชาสัมพันธ์นั้น บริษัทฯเน้นการประชาสัมพันธ์แบบเจาะจงกลุ่มเป้าหมาย
โดยดำเนินการอย่างต่อเนื่อง สื่อหลักที่ใช้ คือ ป้ายโฆษณา ทั้งบิลบอร์ด และมินิบอร์ด ไดเรคเมล์
อีเมล์ และสื่ออิเลคทรอนิคต่างๆ ในโซนที่ต้องการเน้นการประชาสัมพันธ์
เพื่อเป็นการใช้งบประมาณอย่างประหยัด และเกิดประสิทธิภาพสูงสุด
ซึ่งการโฆษณาประชาสัมพันธ์ในแบบเจาะกลุ่มนี้ต้องอาศัยระบบฐานข้อมูล
ซึ่งบริษัทฯมีการพัฒนาระบบฐานข้อมูลด้านการตลาดอย่างต่อเนื่อง เพื่อให้เกิดประสิทธิภาพสูงสุด

 ด้านการส่งเสริมการขาย บริษัทฯได้จัดทำอย่างต่อเนื่อง เพื่อเร่งรัดการตัดสินใจของกลุ่ม
เป้าหมายให้เร็วยิ่งขึ้น

 บริษัทฯมีนโยบายส่งเสริมสังคม โดยมีโครงการร่วมกับ สมาคมพัฒนาประชากรและชุมชน (PDA)
โดยมี โครงการร่วมกันพัฒนาหมู่บ้าน ซึ่งเป็นโครงการพัฒนาแบบองค์รวมในระดับหมู่บ้าน
เพื่อขจัดปัญหาความยากจนที่ต้นเหตุ ซึ่งในโครงการดังกล่าวนี้
ชาวบ้านจะมีส่วนร่วมในการพัฒนาทุกขั้นตอน โดยบริษัทฯได้เข้าไปร่วมพัฒนาหมู่บ้านหนองขวาง หมู่ 9
ตำบลโคกกลาง อำเภอปลายมาศ จังหวัดบุรีรัมย์

การบริการ

 บริษัทฯให้ความสำคัญการให้บริการแก่ลูกค้าอย่างมีคุณภาพ
โดยมีการวัดความพึงพอใจของลูกค้าต่อการบริการในด้านต่างๆ
และนำข้อมูลเหล่านั้นมาปรับปรุงพัฒนา
นอกจากนี้ยังมีการอบรมพัฒนาบุคลากรอย่างต่อเนื่องให้ตระหนักถึงความสำคัญของลูกค้า
เข้าใจความต้องการของลูกค้า และใส่ใจการ ให้บริการ เพื่อให้ลูกค้าได้รับความพึงพอใจสูงสุด

การสร้างภาพลักษณ์

 บริษัทฯมีการพัฒนาภาพลักษณ์ให้ทันสมัยขึ้น โดยให้กลุ่มเป้าหมายยังสามารถเชื่อมโยงความมั่นคง
และประสบการณ์ที่ดีในอดีตกับภาพลักษณ์ใหม่ที่ทันสมัยขึ้นได้

ลักษณะลูกค้ากลุ่มเป้าหมาย

การจัดแบ่งลักษณะของลูกค้ากลุ่มเป้าหมายแบ่งออกเป็น 2 ประเภทใหญ่ คือ

ก. กลุ่มลูกค้าเดิม

หมายถึง กลุ่มลูกค้าที่อาศัยและซื้อบ้านในโครงการของสัมมากรอยู่แล้ว
ลูกค้ากลุ่มนี้จะเป็นกลุ่มที่บริษัทฯให้บริการดูแลชุมชน สังคม และสิ่งแวดล้อม เพื่อให้เป็นสังคมคุณภาพ
ลูกค้ากลุ่มนี้จะเป็นกลุ่มที่ แนะนำญาติ พี่น้อง เพื่อน มาเป็นลูกค้าใหม่
หรือขยับขยายซื้อบ้านในโครงการของสัมมากรเพิ่มในเวลาต่อมา

ข. กลุ่มลูกค้าใหม่

หมายถึง กลุ่มที่ยังไม่ได้ซื้อบ้านของสัมมากร ในกลุ่มนี้สามารถแบ่งย่อยออกเป็น

 กลุ่มที่เคยแวะชมโครงการ จะเป็นกลุ่มที่บริษัทฯให้ความสำคัญ
เพราะถือว่ามีความต้องการซื้อบ้านจะมีการจัดเก็บข้อมูลลูกค้าเพื่อนำมาวิเคราะห์ความต้องการ
และนำเสนอสินค้าที่ตรงตามความต้องการของลูกค้า
บริษัทฯจะสื่อสารข้อมูลให้ลูกค้าอย่างต่อเนื่องทั้งทางเอกสาร และการติดต่อจากพนักงานขาย


กลุ่มที่ยังไม่เคยแวะชมโครงการจะเป็นกลุ่มลูกค้าที่ต้องใช้กลยุทธ์การโฆษณาประชาสัมพันธ์เพื่อให้เข้าถึงลูกค้าและกระตุ้นให้เกิดความสนใจ
พร้อมทั้งเชิญชวนให้แวะเยี่ยมชมโครงการ และบริษัทฯ ยังนำปัจจัยด้านอื่น
มาพิจารณาเพื่อหากลุ่มลูกค้าเพิ่มขึ้นด้วย เช่น

- ด้านทำเลที่อยู่อาศัยกลุ่มลูกค้าของสัมมากรส่วนใหญ่อาศัยอยู่ในรัศมีประมาณ 10 กิโลเมตร
รอบโครงการ และในกรณีที่มีการตัดถนนใหม่หลายเส้นทาง ซึ่งทำให้เกิดกลุ่มเป้าหมายในทำเลใหม่ๆ
ที่สามารถเดินทางมาถึงโครงการ และสามารถเดินทางไปทำงานได้สะดวก

- ด้านอายุ กลุ่มเป้าหมายหลักของสัมมากรมีอายุในช่วง 25-35 ปี และช่วง 36-45 ปี

- ด้านสถานะทางสังคม กลุ่มเป้าหมายหลักของสัมมากรจัดอยู่ในระดับ C-B
ซึ่งสอดคล้องกับระดับราคาของสินค้า คือ ส่วนใหญ่ประมาณ 3-5 ล้านบาท

(ข) ภาวะการแข่งขัน

 สภาพการแข่งขันในอุตสาหกรรม 

ในปี 2553 สถานการณ์ความเปราะบางของเศรษฐกิจโลก ความไม่มั่นคงทางสังคม และการเมือง
ดูจะเป็นปัจจัยสำคัญที่ทำให้ธุรกิจเติบโตแบบจำกัด ตลาดบ้านจัดสรรอาจจะขยายตัวไม่มากนัก
โดยเฉพาะในช่วงครึ่งปีแรก สำหรับครึ่งปีหลังสถานการณ์เริ่มดีขึ้น
แต่ตลาดบ้านจัดสรรก็เริ่มมีการแข่งขันรุนแรงมากขึ้น โดยเฉพาะตลาดบ้านจัดสรรระดับ 3 - 5
ล้านบาท ต้องแข่งขันกับตลาดที่อยู่อาศัยประเภทอื่น เช่น ทาวน์เฮ้าส์
และคอนโดมิเนียมที่อยู่ในเมืองหรืออยู่ใกล้กับแนวเส้นทางรถไฟฟ้าระบบราง

ปลายปี 2553 อัตราดอกเบี้ยเริ่มปรับตัวอยู่ในช่วงขาขึ้น
ซึ่งจะส่งผลต่อการชะลอการตัดสินใจซื้อของผู้บริโภค โดยเฉพาะกลุ่มตลาดกลาง และล่าง
ขณะที่แรงกดดันเงินเฟ้อได้เพิ่มขึ้น
นอกจากนี้เริ่มเกิดปัญหาแรงงานขาดแคลนทำให้การก่อสร้างชะงักตัว ค่าวัสดุก่อสร้างปรับตัวเพิ่มขึ้น
โดยเฉพาะในหมวดเหล็กและผลิตภัณฑ์จากเหล็ก หมวดผลิตภัณฑ์คอนกรีต

คาดว่าภาพรวมในปี 2554 ยังน่าจะเติบโตได้แต่ชะลอตัวลง เนื่องจากภาวะอัตราดอกเบี้ยที่สูงขึ้น
อย่างไรก็ตามอัตราดอกเบี้ยยังไม่น่าห่วงเท่ากับต้นทุนด้านวัสดุก่อสร้างและแรงงานที่มีแนวโน้มผันผวน
รวมถึงกฎระเบียบใหม่ที่จะมีประกาศออกมาใช้
ในส่วนของผู้ประกอบการทั้งรายใหญ่ที่เป็นบริษัทจดทะเบียนในตลาดหลักทรัพย์ฯ
และรายย่อยนอกตลาดน่าจะลดการพัฒนาโครงการคอนโดมิเนียมลง
และเน้นพัฒนาโครงการแนวงราบประเภททางน์เฮ้าส์มากขึ้น
โดยจะกระจายตัวออกไปสู่บริเวณกรุงเทพฯ รอบนอก และปริมณฑลใกล้กรุงเทพฯ
ตามเส้นทางขนส่งมวลชนขนาดใหญ่ รถไฟฟ้า
เนื่องจากที่ดินกรุงเทพฯชั้นในหายากและมีราคาแพงมากเกินไป ซึ่งในปี 2554
สถานการณ์ความผันผวนของเศรษฐกิจโลก
ความไม่มั่นคงทางสังคมและการเมืองดูจะเป็นปัจจัยสำคัญที่ทำให้ธุรกิจติบโตแบบจำกัด
ตลาดบ้านจัดสรรอาจจะขยายตัวไม่มากนัก รัฐบาลต้องสร้างความเชื่อมั่นให้แก่นักลงทุน ผู้บริโภค
และนักท่องเที่ยวรวมทั้งต้องเร่งการใช้จ่าย และเร่งโครงการลงทุนภาครัฐ เช่น โครงการรถไฟฟ้า
รถไฟรางคู่และระบบชลประทานให้เร็วขึ้น หากทำได้เป็นรูปธรรม
เศรษฐกิจของประเทศไทยจะเติบโตแบบยั่งยืนในระยะยาว
โครงการบ้านจัดสรรก็จะเติบโตและขยายตัวตามไปด้วย

ความพร้อมในการแข่งขันของ บริษัท สัมมากร จำกัด (มหาชน)

บริษัทฯอยู่ในแวดวงธุรกิจบ้านจัดสรรมาแล้วเป็นเวลานาน มีความรู้
มีความเข้าใจในธุรกิจดังกล่าวเป็นอย่างดี
ลูกค้าจึงให้ความเชื่อถือและวางใจในคุณภาพและมาตรฐานบ้านจัดสรรของบริษัทฯ โดยเฉพาะ
ผู้มีรายได้ระดับปานกลาง นอกจากนี้บริษัทฯได้เลือกทำเลซึ่งมีความเจริญเป็นที่นิยมของตลาด
อันถือเป็นปัจจัยสำคัญของการตัดสินใจของลูกค้า
บ้านจัดสรรของบริษัทฯจึงได้รับการตอบรับด้วยดีเสมอ

บริษัทฯมีหลักการพัฒนาโครงการบ้านจัดสรรโดยเน้นสิ่งแวดล้อม
ความพร้อมมูลครบถ้วนของระบบสาธารณูปโภค
การให้บริการและการใส่ใจในความต้องการของลูกค้าพร้อมกับมีสิ่งอำนวยความสะดวกต่างๆ เช่น
สโมสร สถานออกกำลังกาย รวมทั้งมีการรักษาความสะอาดและการดูแลความปลอดภัยที่ได้มาตรฐาน
เพื่อให้โครงการบ้านจัดสรรของบริษัทฯมีส่วนในการสร้างสรรค์สังคมที่มีคุณภาพ
ซึ่งจะทำให้ผู้อยู่อาศัยรู้สึกพอใจ ภูมิใจ และมีความสุข

บริษัทฯมีความมั่นคงและเข้มแข็งในการบริหารต้นทุนและบริหารการเงิน
เห็นได้จากในช่วงเวลาที่ผ่านมาบริษัทฯสามารถจัดการธุรกิจให้เจริญก้าวหน้ามาได้อย่างดีแม้จะมีวิกฤตการทางเศรษฐกิจหลายครั้ง
และในท่ามกลางการแข่งขันที่หนักหน่วงรุนแรง
กิจการของบริษัทฯก็ยังมีกำไรสม่ำเสมอและมีกำไรสะสมจำนวนมาก
ในขณะที่ภาระหนี้สินและเงินกู้ยืมมีจำนวนพอเหมาะพอสม ทำให้กิจการของบริษัทฯมีเสถียรภาพมั่นคง
และมีความแข็งแกร่งทางการเงินค่อนข้างมาก
ซึ่งถือเป็นภูมิคุ้มกันที่สามารถต้านทานกระแสความผันผวนทางเศรษฐกิจ และวิกฤตการณ์ต่างๆ
ได้เป็นอย่างดี

ในด้านการก่อสร้างนั้นบริษัทฯได้เตรียมรับปัญหาด้านแรงงาน และการปรับตัวของราคาวัสดุ ก่อสร้าง
โดยการเริ่มนำเทคนิคการก่อสร้างที่เป็นระบบสำเร็จรูปมาใช้ในบางส่วน
ทำให้ใช้แรงงานน้อยลงและสร้างบ้านได้รวดเร็วขึ้น
ส่วนด้านวัสดุนั้นได้สำรวจหาวัสดุทดแทนที่มีคุณภาพดีและราคาสมเหตุสมผลเข้ามาใช้
จึงทำให้สามารถรักษามาตรฐานของสัมมากร และควบคุมต้นทุนการก่อสร้างได้อย่างเหมาะสม

อย่างไรก็ตามบริษัทฯมีจุดอ่อนเรื่องโครงการจัดสรรของบริษัทฯยังมีจำนวนน้อยไม่แพร่กระจายไปทั่วทุกพื้นที่เหมือนผู้จัดสรรรายใหญ่
นอกจากนั้นการโฆษณาประชาสัมพันธ์ยังทำได้ไม่มากนัก ตาม งบประมาณที่มีอยู่อย่างจำกัด
แต่บริษัทฯก็ได้แก้ไขโดยการสื่อสารถึงกลุ่มลูกค้าเป้าหมายโดยตรงผ่าน ป้ายโฆษณา Cut out,
Direct Mail และ Internet รวมทั้งมีการสื่อสารผ่านลูกค้าเดิมให้ชักชวนเพื่อนฝูง
ญาติมิตรมาเป็นลูกค้าของบริษัทฯเพิ่มขึ้น ซึ่งก็ได้ผลในระดับที่น่าพอใจ
แต่สิ่งสำคัญนอกจากการโฆษณาประชาสัมพันธ์ผ่านช่องทางการตลาดต่างๆ ดังกล่าว
บริษัทฯได้เน้นความแตกต่างและการสร้างบ้านที่มีคุณภาพ ทั้งรูปแบบของบ้าน ประโยชน์ใช้สอย
คุณภาพวัสดุและคุณภาพงานก่อสร้าง และเน้นการให้บริการที่ประทับใจทั้งก่อนการขาย
ระหว่างการขาย และหลังการขาย รวมทั้งเน้นการควบคุมดูแลให้ต้นทุนค่า
ก่อสร้างอยู่ในระดับที่เหมาะสม เพื่อแข่งขันได้ในสถานการณ์ต่างๆ
และตามภาวะความต้องการของตลาด ด้วยความพร้อมดังกล่าว
จึงทำให้โครงการบ้านจัดสรรของบริษัทฯสามารถเข้าถึงกลุ่มเป้าหมาย
และเป็นที่ยอมรับของตลาดตลอดมา

สำหรับธุรกิจบ้านจัดสรรในปี 2554 จะเป็นอีกปีหนึ่งที่มีปัญหาเรื่องการแข่งขันสูงมาก
ในระยะต้นปีกำลังซื้ออาจจะชะลอตัวลง เพราะมีปัญหาด้านสังคมและการเมืองมาบั่นทอน
อย่างไรก็ดีบริษัทฯเชื่อมั่นว่าตั้งแต่ช่วงกลางปีไปจนถึงปลายปี
ภาวะตลาดโดยรวมจะดีขึ้นทั้งนี้เพราะรัฐบาลภายหลังการเลือกตั้งน่าจะสร้างความเชื่อมั่นให้กับผู้บริโภค
และนักลงทุนทั้งในและต่างประเทศได้มากขึ้น รัฐบาลควรจะสร้างความมั่นใจแก่ประชาชนส่วนใหญ่
โดยมีการเร่งการใช้จ่ายกระตุ้นเศรษฐกิจ เร่งโครงการรถไฟฟ้า รถไฟรางคู่และระบบชลประทาน
เพื่อสร้างความเข้มแข็ง พรั่งพร้อมในสาธารณูปโภคขั้นพื้นฐาน
ก่อให้เกิดความมั่นใจและกระตุ้นให้มีการลงทุนในภาคเอกชนเพิ่มขึ้น
เมื่อเศรษฐกิจโดยรวมมีแนวโน้มดีขึ้น เศรษฐกิจยุโรปและอเมริกาฟื้นตัว
เศรษฐกิจของประเทศไทยก็จะเติบโตอย่างมั่นคง ตลาดบ้านจัดสรรก็จะเติบโตตามไปด้วย
คาดว่ายอดรายได้ของบริษัทฯในปี 2554 จะขยายได้ดีตามการเติบโตของตลาดโดยรวม

 จำนวนคู่แข่งขัน

สำหรับคู่แข่งของบริษัทฯ ส่วนใหญ่เป็นบริษัทพัฒนาอสังหาริมทรัพย์รายใหญ่ เช่น บริษัท
แลนด์แอนด์เฮาส์ จำกัด (มหาชน) ,บริษัท พร็อพเพอร์ตี้ เพอร์เฟ็ค จำกัด (มหาชน), บริษัท
เอ็น.ซี. เฮาส์ซิ่ง จำกัด (มหาชน) และ บริษัท พฤกษา เรียลเอสเตท จำกัด (มหาชน)
และยังมีบริษัทจัดสรรรายย่อยอีกหลายราย

คู่แข่งรายสำคัญที่มีระดับราคาขาย กลุ่มเป้าหมาย
และที่ตั้งโครงการอยู่ในทำเลเดียวกับโครงการของสัมมากร

+-------------------+-------------+-----------------------------------+
| โครงการ/ทำเล      | ที่ตั้ง         | โครงการ                           |
+-------------------+-------------+-----------------------------------+
| มีนบุรี นิมิตใหม่       | ถนนนิมิตใหม่   | ศุภนิมิตร , คาซาลีนา, นิมิตใหม่, นลิน     |
| และสุวินทวงศ์        |             | เรสซิเด้นท์                          |
+-------------------+-------------+-----------------------------------+
|                   | ถนนสุวินทวงศ์  | โรยัลพาร์ควิลล์, นิรันด์สิริ, เดอ รีแรคซ์,   |
|                   |             | บุญนิมิต , เอกวิน                     |
+-------------------+-------------+-----------------------------------+
|                   |             | พนาสนธิ์การ์เด้นโฮม 8                 |
+-------------------+-------------+-----------------------------------+
|                   |             |                                   |
+-------------------+-------------+-----------------------------------+
| รามคำแหง          | ถนนรามคำแหง | พาร์คเวย์ ชาเล่, เฟอร์เฟคเพลส         |
|                   |             | ,รามคำแหง- สุวรรณภูมิ                |
+-------------------+-------------+-----------------------------------+
|                   |             | และ เค ซี เนเชอรัล ซิตี้ รามคำแหง      |
+-------------------+-------------+-----------------------------------+
|                   |             |                                   |
+-------------------+-------------+-----------------------------------+
| รังสิต-นครนายก คลอง | ถนนรังสิต -   | ภัสสร 4, สถาพร, สินธานี, ดิสคอฟเวอรี่,  |
| 1 - 4             | นครนายก     | บาหลีก้า,                           |
+-------------------+-------------+-----------------------------------+
|                   |             | ลีฟวิ่งนารา, อินนิซิโอ                  |
+-------------------+-------------+-----------------------------------+
|                   |             |                                   |
+-------------------+-------------+-----------------------------------+
| รังสิต-นครนายก คลอง | ถนนรังสิต -   | ฟอร์เรสโฮม, พฤกษา วิลเลจ 2, ธารสิริ   |
| 5 - 13            | นครนายก     |                                   |
+-------------------+-------------+-----------------------------------+
|                   |             |                                   |
+-------------------+-------------+-----------------------------------+
| นครอินทร์           | ถน          | สีวลี ปิ่นเกล้า สาทร, กฤษณา, อรุณวดี,    |
| และราชพฤกษ์        | นนครอินทร์และ |                                   |
+-------------------+-------------+-----------------------------------+
|                   | ราชพฤกษ์     | เพอร์เฟค เพลส พระราม 5-ราชพฤกษ์,    |
|                   |             | ธนันธร มัณฑนา-ปิ่น                    |
+-------------------+-------------+-----------------------------------+
|                   |             | เกล้า พระราม 5, โนเบิล จีโอ, ธนานนท์, |
|                   |             | เดอะซิตี้ พระราม 5                   |
|                   |             |                                   |
|                   |             | -ราชพฤกษ์                          |
+-------------------+-------------+-----------------------------------+
|                   |             |                                   |
+-------------------+-------------+-----------------------------------+

ศักยภาพในการแข่งขันของบริษัท

 บริษัทฯได้รับการรับรองมาตรฐาน ISO 9001 : 2008
แสดงถึงศักยภาพในการดำเนินงานภายใน ซึ่งส่งผลต่อประสิทธิภาพในการแข่งขัน
และเป็นที่ยอมรับของลูกค้า

 บริษัทฯมีการจัดการด้านการเงินที่เป็นระบบ มีหนี้เงินกู้น้อย ทำให้ความเสี่ยงด้านการเงิน
และภาระ ดอกเบี้ยจ่ายมีจำกัด และสถาบันการเงินให้การสนับสนุนเป็นอย่างดี

 บริษัทฯ มีผลการดำเนินงานที่ผ่านมาอยู่ในเกณฑ์ดี
มีกำไรสะสมอยู่มากทำให้มีศักยภาพการทำกำไรสูง
และสามารถให้ผลตอบแทนผู้ถือหุ้นได้อย่างสม่ำเสมอ

 บริษัทฯ มีความแข็งแกร่งในตรา “สัมมากร” ทำให้ได้รับความเชื่อถือไว้วางใจจากลูกค้า

 บริษัทฯ เน้นการให้บริการหลังการขายอย่างต่อเนื่อง ทำให้ลูกค้าที่ซื้อแล้วเกิดความประทับใจ
มีการบอกต่อหรือแนะนำเพื่อน ญาติ พี่น้องมาซื้อ
นอกจากนี้ลูกค้าใหม่ที่แวะเข้าไปในโครงการของสัมมากร ก็จะประทับใจในการ เอาใจใส่
ดูแลสภาพสังคม สิ่งแวดล้อม และบรรยากาศในโครงการ

 บริษัทฯได้มีการปรับปรุงพัฒนาศักยภาพของโครงการให้สามารถแข่งขันได้ดีทั้งในสภาวะการปัจจุบัน
และในอนาคต

นอกจากนี้ ได้มีการปรับปรุงพัฒนาระบบฐานข้อมูลความต้องการของลูกค้าอย่างต่อเนื่อง
ทำให้สามารถพัฒนาสินค้า และบริการให้ตอบสนองความต้องการของลูกค้าได้

บริษัท สัมมากร จำกัด (มหาชน) มีประสบการณ์ในการทำธุรกิจบ้านจัดสรรมากว่า 40 ปี
โดยมีกลุ่มเป้าหมายหลัก คือ ผู้มีรายได้ระดับปานกลาง อาศัยอยู่ในเขตกรุงเทพฯ และปริมณฑล
หลักในการพัฒนา โครงการบ้านจัดสรรของบริษัทฯจะเน้นที่สภาพสังคม รวมถึงสภาพแวดล้อม
ระบบสาธารณูปโภค สิ่งอำนวยความสะดวก ความปลอดภัยและการบริการหลังการขาย
เพื่อให้เกิดสังคมคุณภาพทำให้บริษัทฯเป็นที่ยอมรับตลอดมา

อย่างไรก็ตาม บริษัทฯยังมีจำนวนโครงการค่อนข้างน้อย
และการกระจายตัวยังไม่ครอบคลุมทั่วทุกทำเลในเขตกรุงเทพและปริมณฑล
ทำให้บริษัทเป็นที่รู้จักเฉพาะในทำเลที่มีโครงการตั้งอยู่เท่านั้น ดังนั้นการโฆษณา
ประชาสัมพันธ์จะเน้นเจาะกลุ่มเป้าหมายแบบเจาะจงในเขตพื้นที่ที่มีโครงการตั้งอยู่
สื่อหลักที่บริษัทฯใช้ คือ ป้ายโฆษณา การออกบูธ และ Direct Mail
ซึ่งบริษัทฯได้มีการพัฒนาฐานข้อมูลของบริษัทฯ เพื่อให้ทราบถึงความต้องการของกลุ่ม เป้าหมาย
สามารถนำเสนอสินค้าที่ตรงกับความต้องการ
ทำให้สามารถบริหารงบประมาณในการโฆษณาได้อย่างมี ประสิทธิภาพ

  4.3 การจัดหาผลิตภัณฑ์ และบริการ

(ก) ลักษณะการจัดให้ได้มาซึ่งผลิตภัณฑ์

การผลิตและนโยบายการผลิต

 บริษัทฯมีนโยบายการสร้างที่อยู่อาศัยประเภทบ้านเดี่ยวระดับราคาปานกลาง
เพื่อให้สอดคล้องกับความต้องการที่อยู่อาศัยของลูกค้า
นอกจากนี้บริษัทฯมีนโยบายในการควบคุมคุณภาพของผู้รับเหมาให้มีการก่อสร้างบ้านที่มีคุณภาพได้มาตรฐานตามที่กำหนด
เช่น มีการกำหนดมาตรฐานการก่อสร้างและวัสดุก่อสร้าง เอาไว้
มีหัวหน้างานประจำแต่ละโครงการคอยควบคุมดูแล
และมีหน่วยงานตรวจสอบรับผิดชอบตรวจตรางานของผู้รับเหมา อย่างสม่ำเสมอ

การจัดหาวัตถุดิบ


ในการจัดซื้อที่ดินนั้นบริษัทฯมีนโยบายจัดซื้อที่ดินโดยพิจารณาจากสภาพแวดล้อมและความพร้อมของระบบสาธารณูปโภคขั้นพื้นฐานเป็นสำคัญ
เช่น สามารถเดินทางได้สะดวก และมีศักยภาพในการที่จะนำมาพัฒนาทั้งในปัจจุบันและในอนาคต
ซึ่งการจัดซื้อที่ดินดังกล่าวนั้นบริษัทฯอาจติดต่อซื้อผ่านนายหน้า หรือ
ติดต่อซื้อที่ดินโดยทีมงานของบริษัทฯโดยตรง

สภาพปัญหาเกี่ยวกับวัตถุดิบ

 ส่วนวัสดุก่อสร้างนั้น ส่วนใหญ่ใช้วัสดุภายในประเทศ
บริษัทฯใช้วิธีเจรจาซื้อขายล่วงหน้าโดยประมาณการจำนวนที่ต้องใช้แต่ละปี
และทำข้อตกลงกับผู้ขายไว้เพื่อให้มั่นใจว่าจะสามารถจัดวัสดุเข้าในกระบวนการก่อสร้างได้อย่างต่อเนื่อง
และทันเวลา บริษัทฯมีการตกลงซื้อขายวัสดุจากผู้จำหน่ายหลายราย ในขณะนี้มีจำนวนกว่า 10 ราย
เป็นการ ป้องกันปัญหาความเสี่ยงเรื่องการพึ่งพาผู้จัดจำหน่ายน้อยราย

(ข) ผลกระทบต่อสิ่งแวดล้อม

 ในการก่อสร้างที่อยู่อาศัยและการก่อสร้างสาธารณูปโภคต่างๆ
ของโครงการอาจมีผลกระทบต่อสภาพสิ่งแวดล้อม ที่สำคัญ ได้แก่
ระบบระบายน้ำของโครงการที่ระบายน้ำเสียจากครัวเรือน
เข้าสู่แหล่งน้ำสาธารณะหากระบบบำบัดไม่ดีพอก็อาจมีผลกระทบต่อสิ่งแวดล้อม
สำหรับบริษัทฯได้มีการจัดทำระบบบำบัดน้ำเสียที่ถูกต้องได้มาตรฐานและมีการตรวจสอบซ่อมบำรุงอุปกรณ์ต่างๆ
ให้มีสภาพพร้อมใช้งานได้ดีอยู่เสมอ ดังนั้นบริษัทฯจึงไม่มีปัญหาเกี่ยวกับสิ่งแวดล้อมแต่อย่างใด

  4.4 งานที่ยังไม่ได้ส่งมอบ

งานก่อสร้างบ้านและที่ดินที่ยังไม่ได้ส่งมอบประกอบด้วย ต้นทุนค่าก่อสร้างบ้านและค่าพัฒนาที่ดิน ณ
วันที่ 31 ธันวาคม 2553 มีมูลค่า 625.91 ล้านบาท

มูลค่างานที่ยังไม่ได้ส่งมอบเปรียบเทียบ 3 ปี

หน่วย : ล้านบาท

+---------------------------------+------------+------------+----------+
| ค่าก่อสร้างและพัฒนาที่ดิน              | 2551       | 2552       | 2553     |
+---------------------------------+------------+------------+----------+
| โครงการบางกะปิ                   | 11.12      | 9.74       | 9.89     |
+---------------------------------+------------+------------+----------+
| โครงการมีนบุรี 1                   | 26.77      | 30.31      | 23.38    |
+---------------------------------+------------+------------+----------+
| โครงการมีนบุรี 2                   | 22.85      | 19.77      | 9.89     |
+---------------------------------+------------+------------+----------+
| โครงการนิมิตใหม่                   | 46.26      | 29.86      | 33.71    |
+---------------------------------+------------+------------+----------+
| โครงการรังสิตคลอง 2               | 57.25      | 44.64      | 45.16    |
+---------------------------------+------------+------------+----------+
| โครงการรังสิตคลอง 7               | 160.49     | 152.92     | 144.04   |
+---------------------------------+------------+------------+----------+
| โครงการนครอินทร์                  | 86.43      | 63.95      | 37.16    |
+---------------------------------+------------+------------+----------+
| โครงการราชพฤกษ์ 1                | 98.12      | 73.79      | 38.51    |
+---------------------------------+------------+------------+----------+
| โครงการราชพฤกษ์ 2                | -          | -          | 50.23    |
+---------------------------------+------------+------------+----------+
| โครงการ หาดตะวันรอน (จังหวัดชลบุรี)  | -          | -          | 0.69     |
+---------------------------------+------------+------------+----------+
| โครงการรามคำแหง 1               | 77.39      | 57.14      | 37.36    |
+---------------------------------+------------+------------+----------+
| โครงการรามคำแหง 2 หรือ โครงการ   | -          | 24.72      | 194.96   |
|                                 |            |            |          |
| (Aqua Divina by Sammakorn)      |            |            |          |
+---------------------------------+------------+------------+----------+
| รวม                             | 586.68     | 507.52     | 625.91   |
+---------------------------------+------------+------------+----------+

5. การวิจัยและการพัฒนา

บริษัทฯได้สำรวจความต้องการของลูกค้าและนำข้อมูลดังกล่าวมาพัฒนาผลิตภัณฑ์โดยรวมอย่างต่อเนื่อง เช่น รูปแบบของบ้าน ประโยชน์ใช้สอย มาตรฐานของวัสดุ มาตรฐานงานก่อสร้าง สภาพแวดล้อมโครงการ และงานบริการต่างๆ ให้มีคุณภาพดียิ่งขึ้นเป็นการเพิ่มความพึงพอใจให้แก่ลูกค้า ช่วยขยายฐานของลูกค้าให้กว้างขึ้น เพราะภาวะการณ์ปัจจุบันมีการแข่งขันสูง นอกจากความจำเป็นต้องลดต้นทุนสินค้าลงเพื่อความได้เปรียบในการกำหนดราคาขาย นอกจากนี้ยังต้องมีการพัฒนาสินค้าให้ตรงตามความต้องการของตลาด และความพึงพอใจสูงสุดของลูกค้าซึ่งเป็นสิ่งสำคัญอย่างยิ่งอีกด้วย

บริษัทฯได้ทำการสำรวจวิจัยในหลายวัตถุประสงค์ดังนี้

1. การวิจัยเพื่อศึกษาความต้องการของลูกค้า ซึ่งสามารถนำไปใช้ในการพัฒนาแบบบ้าน
การเลือกวัสดุ และพัฒนาเทคนิคการก่อสร้างต่อไป

2. การวิจัยเพื่อศึกษาพฤติกรรมการตัดสินใจซื้อบ้านของลูกค้า
ทำให้สามารถเข้าใจรูปแบบระยะเวลา และปัจจัยที่มีอิทธิพลต่อการตัดสินใจซื้อ

3. การวิจัยเพื่อศึกษาความพึงพอใจของลูกค้าต่อสินค้าและการบริการ
เพื่อนำมาปรับปรุงพัฒนาสินค้าและบริการให้มีประสิทธิภาพมากขึ้น

4. การสำรวจโครงการของคู่แข่งอย่างต่อเนื่อง เพื่อให้ทราบถึงรูปแบบของสินค้า ราคา
และการบริการของ คู่แข่ง ซึ่งสามารถนำมาวิเคราะห์ และปรับปรุงกลยุทธ์การตลาด

นอกจากนี้ยังมีการสำรวจ วิเคราะห์ศักยภาพพื้นที่ทั้งในบริเวณที่มีโครงการตั้งอยู่ และพื้นที่
ที่มีศักยภาพการลงทุนในอนาคต
และได้ทำการสำรวจวิจัยความต้องการของลูกค้ากลุ่มเป้าหมายอย่างต่อเนื่องทั้งการออกสำรวจ
และโดยการสอบถามความเห็นจากผู้เยี่ยมชมโครงการและผู้ที่ตกลงซื้อ
เพื่อนำผลการสำรวจวิจัยมาพัฒนารูปแบบของบ้านและปรับปรุงมาตรฐานสภาพแวดล้อมสิ่งอำนวยความสะดวกของโครงการให้ได้สินค้าออกมาตรงกับความต้องการของผู้บริโภคมากที่สุด